Heinrich Tobias

Heinrich Tobias (27. märts 1906 Punase Lageda alev, Krasnodari krai, Venemaa keisririik – 11. mai 2000 Tallinn) oli eesti kirjandusteadlane. 

Heinrich Tobias sündis 1906. aastal, Taga-Kaukaasias Punase Lageda Kaukaasia eesti asunduses, Hiiumaalt Pühalepa kihelkonnast välja rännanud Hindrek (Heinrich) Tobiase peresTobias, Heinrich (1906–2000), Tuntumad Kaukaasia eestlased ja Kaukaasias tegutsenud eestlased. ida.aule.ee (vaadatud 28.12.2025). 

H. Tobiase lapsepõlv möödus Punase Lagedal, kus ta käis algkoolis. 1920. aastal opteerus perega Eestisse, õppis Petseri Gümnaasiumis, seejärel asus NSV Liitu ja õppis Leningradi Eesti Pedagoogilises Tehnikumis ja Irkutski Pedagoogilises Instituudis. Oli 1925. aastal mõned kuud vangistatud Venemaal, 1927–1937 oli asumisel Siberis, 1938 õpetaja Jenisseiski linnasHendrik Tobias, Venemaa Keisririigi lõunaaladele välja rännanud eestlased ja nende järglased (vaadatud 30.12.2025), 1938–1940 vangistuses.  

Pärast Teist maailmasõda, 1947. aastal saabus ta jälle Eestisse, kus töötas EKP Keskkomitee Vabariikliku Parteikooli õppejõuna ja marksistliku kirjandusteadlasena ning oli koolidirektor Haapsalus ja Tallinnas. Ta oli Eesti Kirjanike Liidu liige. Aastatel 1950–1955 oli ta Keele ja Kirjanduse Instituudi direktorÜlo Tedre, Tagasivaateid KKI rahvaluulesektori tööle 1947–1990, Keel ja Kirjandus 1997, vol. 40, nr 4, lk 162 ning 1951–1952 Eesti Kirjandusmuuseumi direktor.  

Tobias on kirjutanud töid vene kirjanduse kohta ja järelsõnu A. H. Tammsaare teostele ja teostele "Fr. R. Kreutzwaldi kirjavahetus” 1-6.". 

Teosed
Harald Reinop, Heinrich Tobias Pealkiri: Vene kirjandus IX klassile. Kirjastus: Eesti Riiklik Kirjandus, 1963
Harald Reinop, Heinrich Tobias. Vene kirjandus : IX klass. Tallinn : Valgus, 1972
Heinrich Tobias, Metsas võib mõndagi juhtuda. Tallinn, 2013

 Viited 

Kategooria:Eestlased Venemaal
Kategooria:Eesti kirjandusteadlased
Kategooria:Eesti NSV Kirjanike Liidu liikmed
Kategooria:Pärnamäe kalmistule maetud
Kategooria:Sündinud 1906
Kategooria:Surnud 2000